b'\n_START_ARTICLE_\nUpuan\n_START_SECTION_\nMga uri\n_START_PARAGRAPH_\nKabilang sa mga uri ng upuan ang likmuan (Ingles: reclining chair), taburete (isang upuang walang patungan ng mga kamay at braso), silyang may-gulong (Ingles: wheel chair), silyon (Ingles: armchair, isang silyang may patungan ng mga kamay), tumba-tumba (Ingles: rocking chair), bangko (mga mahahabang upuan na kalimitang matatagpuan sa loob ng simbahan (Ingles: pew) o mga liwasan (Ingles: bench), at silyeta (maliit at mababang upuan).  May kasamang luhuran ang mga bangkong pansimbahan.\n_START_SECTION_\nKasaysayan\n_START_PARAGRAPH_\nAng upuan ay kilala sa angking kalumaan nito at pagiging simple bagamat sa maraming nakaraang siglo, ito ay isang simbolo ng Estado at dignidad imbis na isang ordinaryong muwebles. _NEWLINE_Ang mga komite, mga direktor at mga iba pang may kinalamang grupo o organisasyon ay may tinatawag na "Chairman". _NEWLINE_Mayroon nang mga upuan simula nang panahon ng Sinaunang Ehipto. Mayroon na ding mga imahe ng upuan sa Sinaunang Tsina na makikita sa mga Budistang mural o stele (mga mataas na monumentong ukit gamit ang bato)._NEWLINE_Noong panahon lang ng Renasimiyento sa Europa naging uso ang paggamit ng upuan sa mga ordinaryong tao at pamilya.Mas naging madali makabili ng upuan at mas naging mura ito nang panahon ng Rebolusyong Industriyal sa pagkakaroon ng mga makinaryang panggawa ng produkto.'